
ŠAKIŲ RAJONO SAVIVALDYBĖS MERAS


POTVARKIS
DĖL TIKSLINIŲ KOMPENSACIJŲ PERMOKŲ GRĄŽINIMO TVARKOS APRAŠO PATVIRTINIMO

2023 m. rugpjūčio    d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi,
Lietuvos Respublikos tikslinių kompensacijų įstatymo 9 straipsnio 1 dalimi, 
tvirtinu Tikslinių kompensacijų permokų grąžinimo tvarkos aprašą (pridedama).
	Šis potvarkis per vieną mėnesį nuo potvarkio įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas



Savivaldybės meras                                                                                       Raimondas Januševičius
















Parengė 
Socialinės paramos skyriaus
vyriausioji specialistė

Jolita Žemaitienė
2023-08-29	





PATVIRTINTA
Šakių rajono savivaldybės mero 
2023 m. rugpjūčio    d. potvarkiu
Nr. MT-

TIKSLINIŲ KOMPENSACIJŲ PERMOKŲ GRĄŽINIMO TVARKOS APRAŠAS

I SKYRIUS
BENDROSIOS NUOSTATOS

1. Tikslinių kompensacijų permokų grąžinimo tvarkos aprašas (toliau – Aprašas) nustato tikslinės kompensacijos (toliau – Tikslinė kompensacija) permokos nustatymo, sprendimo dėl susidariusios permokos grąžinimo priėmimą, permokų grąžinimo ar įskaitymo tvarką ir kontrolę.
2. Aprašas parengtas vadovaujantis Lietuvos Respublikos tikslinių kompensacijų įstatymu.
3. Permokomis laikomos Tikslinių kompensacijų gavėjams išmokėtos nepagrįstai paskirtų ir (ar) neteisingai apskaičiuotų ar nepagrįstai / neteisingai išmokėtų Tikslinių kompensacijų sumos dėl Tikslinės kompensacijos gavėjo kaltės.

II SKYRIUS
PERMOKŲ NUSTATYMAS

4. Socialinės paramos skyriaus (toliau – Skyrius), atsakingas specialistas, nustatęs Tikslinės kompensacijos permoką, atlieka šiuos veiksmus:
4.1.1.	apskaičiuoja permokėtos Tikslinės kompensacijos sumos dydį;
4.1.2.	rengia sprendimą dėl Tikslinės kompensacijos permokos nustatymo (toliau –sprendimas). Sprendime nurodoma 	asmens vardas, pavardė, asmens kodas, gyvenamosios vietos adresas, Tikslinės kompensacijos rūšis, permokos susidarymo laikotarpis (-iai), permokos suma,
permokos susidarymo priežastys, teisinis sprendimo pagrindas (teisės normos, kuriomis pagrįstas permokos nustatymas), sprendimo apskundimo tvarka;
	4.1.3. sprendimą pasirašo Skyriaus vedėjas ar Skyriaus vyriausiasis specialistas, laikinai atliekantis Skyriaus vedėjo pareigines funkcijas; 
4.1.4. per 10 darbo dienų nuo sprendimo priėmimo parengia ir asmens prašyme skirti Tikslinę kompensaciją nurodytu informavimo būdu (elektroniniu paštu arba paštu) siunčia gavėjui pranešimą dėl nustatytos Tikslinės kompensacijos permokos ir jos grąžinimo (pridedamas sprendimo nuorašas) informuodamas apie galimybę permoką grąžinti visą arba dalimis. Permoką grąžinant dalimis pasirašomas sutikimas dėl permokos grąžinimo dalimis (1 priedas) (toliau – sutikimas);
4.1.5. jeigu asmuo nesutinka grąžinti Tikslinės kompensacijos permokos, permokėta suma išskaitoma iš asmeniui mokamos (ne daugiau kaip 20 procentų) Tikslinės kompensacijos;
4.1.6. įrašo į socialinių išmokų apskaitos sistemą „Parama“ (toliau – sistema ,,Parama“) duomenis apie Tikslinės kompensacijos permokai padengti atliktą išskaičiavimą iš gavėjui mokamos Tikslinės kompensacijos; 
4.1.7. jeigu išmokos mokėjimas nutraukiamas, o visa permokėta išmokos suma negrąžinta arba neišskaičiuota, rengia ir siunčia (įteikia) gavėjui pranešimą dėl likusios negrąžintos Tikslinės kompensacijos permokos grąžinimo Aprašo 4.1.4. papunktyje nustatyta tvarka;
4.3.2. nesutikus gavėjui grąžinti permokėtą tikslinės kompensacijos sumą išskaito Lietuvos Respublikos tikslinių kompensacijų įstatymo 9 straipsnio 2 dalyje nustatyta tvarka iš bet kurios kitos gavėjo gaunamos išmokos, kurią moka Šakių rajono savivaldybės administracija;
5. Apie grąžintas Tikslinių kompensacijų permokų sumas savivaldybės administracijos Apskaitos skyriaus atsakingas specialistas informuoja Skyriaus atsakingą specialistą, kuris suveda duomenis apie grąžintas Tikslinių kompensacijų permokų sumas į sistemą „Parama“.

III SKYRIUS
 PERMOKŲ IŠIEŠKOJIMAS, NURAŠYMAS

6. Negrąžintos arba neišskaičiuotos Tikslinių kompensacijų permokos išieškomos teismo tvarka.	
7. Permokos išieškojimą teismine tvarka inicijuoja Skyriaus vedėjas Skyriaus atsakingo specialisto teikimu, jeigu jos išskaitymo išlaidos nėra didesnės už permoką. Skyriaus atsakingas specialistas teikimą parengia per 10 darbo dienų nuo aplinkybių paaiškėjimo, kad permoka negrąžinta.
8. Skyriaus specialistas parengia procesinius dokumentus teismui dėl permokos išieškojimo.
9. Tikslinių kompensacijų permokos nurašomos, jeigu jų išieškojimas teismo tvarka negalimas dėl šių objektyvių priežasčių:
9.1. mirus asmeniui, kuriam yra nustatyta permoka apie jam permokėtą Tikslinės kompensacijos sumą Skyriaus atsakingas specialistas raštu informuoja notarą per Lietuvos Respublikos civilinio kodekso 5.63 straipsnio 1 dalyje nustatytą terminą, pateikiant priimto sprendimo dėl permokos nustatymo kopiją. Nesant galimybės išieškoti permokėtos Tikslinės kompensacijos sumos (nėra paveldėtojų, mirusysis neturėjo turto), Skyriaus vedėjo sprendimu permoka nurašoma iš apskaitos.
9.2. pasibaigus CK 1.125 straipsnio 9 dalyje nustatytam sutrumpintam penkerių metų ieškinio senaties terminui dėl periodinių išmokų išieškojimo;
9.3. jeigu Tikslinės kompensacijos permoka yra susidariusi ne dėl Tikslinės kompensacijos gavėjo kaltės (pradėta teikti ilgalaikė socialinė globa institucijoje) ir (ar) nėra galimybės jos išieškoti iš Tikslinės kompensacijos gavėjo (jų teisių ir pareigų perėmėjų) arba jeigu jos išskaitymo išlaidos būtų didesnės už Tikslinės kompensacijos permoką.
10. Apie tai, kad nėra galimybės Tikslinės kompensacijos permokos išieškoti, Skyriaus atsakingas specialistas informuoja Skyriaus vedėją, pateikia tai pagrindžiančius dokumentus. Remiantis pateiktais dokumentais, Tikslinės kompensacijos permoka nurašoma iš apskaitos.



IV SKYRIUS
BAIGIAMOSIOS NUOSTATOS

11. Šio Aprašo įgyvendinimą užtikrina ir kontroliuoja Skyriaus atsakingas specialistas.
12. Skyrius užtikrina, kad asmens duomenys būtų tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.
13. Aprašo pakeitimus, papildymus atlieka, naują redakciją tvirtina Savivaldybės meras.

